|  |
| --- |
| ***A Blaze in the Northern Sky***  Studioalbum av Darkthrone |
|  |
| **Utgjeve** | 26. februar 1992 |
| **Innspelt** | August 1991Creative Studios i Kolbotn |
| **Sjanger** | Svartmetall |
| **Lengd** | 42:05 |
| **Selskap** | Peaceville Records |
| **Produsent** | Darkthrone |
|
| Kritikk |
| * Allmusic 5/5 stars lenkje
 |
| Darkthrone-kronologi |
| *Soulside Journey*(1991) | *A Blaze in the Northern Sky* | *Under a Funeral Moon*(1993)
 
 |

***A Blaze in the Northern Sky*** er det andre studioalbumet til det norske metallbandet Darkthrone. Det er det fyrste svartmetallalbumet åt bandet, som då var ein fersk sjanger. Innspeling føregjekk i Kolbotn utanfor Oslo, i august 1991, og vart utgjeve seks månadar seinare.

Innspeling og utgjeving
-----------------------

Darkthrone sitt fyrste album; Soulside Journey, var eit tradisjonelt daudmetallalbum i svensk death metal-stil, og etter denne utgjevinga i januar 1991, byrja bandet å skriva songar med meir drag og karaktertrekk åt (norsk) svartmetall. Dette viste dei verkeleg på demoen *Goatlord*. Etter innspelinga av det instrumentale på *Goatlord* sette tre av medlemane (Fenriz, Nocturno Culto, Zephyrous) seg føre å fokusere fullt på svartmetallen. Bassisten Dag Nilsen mislika den raske endringa og slutta i bandet, men han godtok å fullføra albumet som ein sidemedlem.

Bandet fór fort frå djup growling til ein meir "skrikete", nasal og kraftfull vokalstil. Fenriz sagde i eit intervju at albumet var på ein måte klart, men med death metal-stil, og den type ljod var dei ferdige med. Albumet var planlagd ferdig innspelt innan hausten, og vart ifylgje Fenriz litt "jaga" og "påhasta".

Albumet vart innspelt i Creative Studios i Kolbotn i august 1991, same som Mayhem sitt *Deathcrush* vart i 1984. Bandet stod sjølv for produseringa saman med vekslande hjelp frå tilsette ifrå Creative Studios.
På grunn av den plutselege sjangerskiftet var Peaceville fyrst uvillige og vrange om å utgje albumet i si opphavlege form. Peaceville hadde jo gjeve dei kontrakt for eit death metal-band, og ikkje eit svartmetallband. Då truga bandet med å utgje *A Blaze in the Northern Sky* gjennom Deathlike Silence Production, plateselskapet til Euronymous (Øystein Aarseth). Darkthrone og Peaceville vart samde; albumet blei utgjeven i si originale form den 
26. februar 1992. 

*A Blaze in the Northern Sky* kom fyrst ut på CD i 2000 kopiar. I 2003 vart plata reutgjeve av Peaceville i digipak. På denne utgåva vart del II av firedelsintervjuet mellom Fenriz og Nocturno Culto inkludert som bonusmateriale. Ein reutgjeving kom i 2009 att; i LP-versjon.

Plateomslag
-----------

Plateomslaget skilde seg ut frå andre plateomslag på nittitalet, som var fargerike, medan *A Blaze in the Northerns Sky* åtte berre fargane svart og kvitt. Modellen er Ivar Enger (Zephyrous), bandet sin andregitarist, – i ein aggressiv og trugande posisjon.
Tittelen står tydeleg med kvit skrift i botnen av omslaget.

Innhald
-------

| Nr. | Tittel | Lengd |
| --- | --- | --- |
| 1. | «Kathaarian Life Code» | 10:39 |
| 2. | «In the Shadow of the Horns» | 7:02 |
| 3. | «Paragon Belial» | 5:25 |
| 4. | «Where Cold Winds Blow» | 7:26 |
| 5. | «A Blaze in the Northern Sky» | 4:58 |
| 6. | «The Pagan Winter» | 6:35 |

Medverkande
-----------

* Nocturno Culto  – vokal, elektrisk gitar
* Zephyrous  – rytmegitar
* Dag Nilsen  – bassgitar (sidemedlem)
* Fenriz  – perkusjon, slagverk, støttevokal

Kjelder
-------

* *Denne artikkelen byggjer på «A Blaze in the Northern Sky» frå Wikipedia på engelsk, den 5. og 18 august 2011.*
	+ *Wikipedia på engelsk oppgav desse kjeldene:*
	+ Videointervju med Darktrone frå *A Blaze in the Northern Sky* (Bonusmateriale: 2003 reutgjeving)
* Plateomslag på *A Blaze in the Northern Sky*
* Encyclopaedia Metallum: The Metal Archives – Darktrone: *A Blaze in the Northern Sky lenkje*

|  |  |
| --- | --- |
| Autoritetsdata | 
* MusicBrainz (release-group)

 |